open-index/open-wikipedia-markdown huggingface dataset:
জেমস হেটফিল্ড

**জেমস ''অ্যালান'' হেটফিল্ড** () আমেরিকান থ্রাশ মেটাল ব্যান্ড মেটালিকার সহ-প্রতিষ্ঠাতা, রিদম গিটারিস্ট এবং ভোকালিস্ট। তার জন্ম মার্কিন যুক্তরাষ্ট্রের ক্যালিফোর্নিয়াতে ১৯৬৩ সালে। ১৯৮১ সালে ড্রামার লারস উলরিচ যখন স্থানীয় একটি পত্রিকায় একজন গিটারিস্ট চেয়ে বিজ্ঞাপন দেন তখন হেটফিল্ড তাতে সাড়া দেন এবং এভাবেই মেটালিকা ব্যান্ড গঠন করেন। ২০০৯ সালে Joel McIver's book অনুসারে হেটফিল্ড বিশ্বের শ্রেষ্ঠ ১০০ মেটাল গিটারিষ্টের মধ্যে ৮ম স্থান পান এবং বিশ্বের সর্বশ্রেষ্ঠ ১০০ মেটাল ভোকালিষ্টদের মধ্যে ২৪তম স্থান পান Hit Parader এর তালিকায়। তিনি নয়বার গ্র্যামি এ্যাওয়ার্ড লাভ করেন।

## প্রাথমিক জীবন
জেমস হেটফিল্ড জার্মান, ইংরেজি, আইরিশ ও স্কটিশ বংশদ্ভুত। তিনি ১৯৮১ সালে Orange County's Brea Olinda High School থেকে স্নাতক সম্পন্ন করেন। তার বাবা ভার্জিল ছিলেন ট্রাক চালক এবং তার মা সিনথিয়া ছিলেন অপেরা গায়িকা। হেটফিল্ডের বয়স যখন ১৬ বছর তখন তার মা মারা যান এবং হেটফিল্ড তার ভাই ডেভিড এর কাছে চলে আসেন। ১৯৮১ সালে হেটফিল্ডের সাথে ড্রামার লারস আলরিক এর পরিচয় হয়। তারপর তারা মেটালিকা ব্যান্ড গঠন করেন।

## ডিস্কোগ্রাফি
**মেটালিকা**
* কিল এম অল (১৯৮৩)
* রাইড দ্যা লাইটেনিং (১৯৮৪)
* মাস্টার অব পাপেটস (১৯৮৬)
* ...এ্যান্ড জাস্টিস ফর অল (১৯৮৮)
* মেটালিকা (১৯৯১)
* লোড (১৯৯৬)
* রিলোড (১৯৯৭)
* সেইন্ট এ্যাঙ্গার (২০০৩)
* ডেথ ম্যাগনেটিক (২০০৮)
* হার্ডওয়্যার্ড... টু সেলফ-ডেসট্রাক্ট (২০১৬)

## বহিঃসংযোগ

* 
* NPR Interview With Metallica Guitarist and Vocalist James Hetfield (2004, audio)
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন মন্দ্রস্বর
বিষয়শ্রেণী:মার্কিন হেভি মেটাল গিটারবাদক
বিষয়শ্রেণী:মার্কিন হেভি মেটাল গায়ক
বিষয়শ্রেণী:মার্কিন গায়ক
বিষয়শ্রেণী:মার্কিন রক গায়ক-গীতিকার
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মেটালিকার সদস্য
বিষয়শ্রেণী:রিদম গিটারবাদক
বিষয়শ্রেণী:ক্যালিফোর্নিয়ার গীতরচয়িতা
বিষয়শ্রেণী:মার্কিন পুরুষ গিটারবাদক
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:২০শ শতাব্দীর মার্কিন গিটারবাদক
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:মার্কিন রক গিটারবাদক
বিষয়শ্রেণী:মার্কিন রক কণ্ঠশিল্পী
বিষয়শ্রেণী:প্রাক্তন খ্রিস্টান বিজ্ঞানী
বিষয়শ্রেণী:মার্কিন রক গীতিকার
বিষয়শ্রেণী:২০শ শতাব্দীর মার্কিন গায়ক
বিষয়শ্রেণী:২১শ শতাব্দীর মার্কিন গায়ক
পাগলু

***পাগলু*** ২০১১ সালে মুক্তিপ্রাপ্ত টলিউডের একটি চলচ্চিত্র। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন দেব, কোয়েল মল্লিক, রজতাভ দত্ত প্রমুখ। দেব-কোয়েল জুটির বিখ্যাত চলচ্চিত্র *[[বলো না তুমি আমার (২০১০-এর চলচ্চিত্র)|বলো না তুমি আমার]]*-এর গান *লে পাগলু ডান্স* গান থেকেই *পাগলু* নামটা নেয়া হয়েছে। তেলুগু চলচ্চিত্র *দেবাদাসু*র পুনঃনির্মাণ *পাগলু*। স্টার জলসায় যেদিন চলচ্চিত্রটি প্রথম দেখানো হয়, এটি ১২.২৫ টিআরপি লাভ করে, যা দ্বিতীয় সর্বোচ্চ (প্রথম *[[বাইশে শ্রাবণ]]*)। এমনকি *[[থ্রি ইডিয়টস]]*-এর টিআরপিকেও এই চলচ্চিত্র ছাপিয়ে যায়। ২০১৩ সালে দেবের *[[রংবাজ (২০১৩-এর চলচ্চিত্র)|রংবাজ]]* মুক্তির আগ পর্যন্ত এই ছবি প্রথম দিনে সর্বাধিক টাকা আয় করে। শ্রী ভেঙ্কটেশ ফিল্মসের প্রধান বন্টক দেবাশীষ সরকার বলেন, "*পাগলু* প্রথম সপ্তাহে ১৬৬টি থিয়েটারে মুক্তি পায়, কিন্তু দ্বিতীয় সপ্তাহে এই সংখ্যা বেড়ে ১৬৯-এ দাঁড়ায়।" ২০১১ সালের জুন, ১৩ (সোমবার) পর্যন্ত এটি ম্যাটিনি শো হতেই ৫ কোটি টাকা আয় করে।

## কাহিনি

*পাগলু* বা *দেব* (দেব) একজন অনাথ ছেলে। সে আমেরিকা থেকে 'প্রিন্সটন কলেজ' এ পড়তে আসা *রিমি*র (কোয়েল মল্লিক) প্রেমে পড়ে যায়। *দেব* তার প্রতিদ্বন্দী *রনি*কে হারিয়ে *রিমি*র মন জয় করে নেয়। সব জানতে পেরে *রিমির বাবা* (রজতাভ দত্ত) ভারতে এসে চালাকি করে *রিমি*কে আমেরিকায় নিয়ে যায়। *রিমির বাবা* আমেরিকার একজন সিনেটর।

*দেব*কে ভিসা দেয়া না হলেও *দেব* আন্দোলন ও র‍্যালি করে ভিসা আদায় করে। ওর প্রতিদ্বন্দী *রনি*কে মোকাবেলা করে সে আমেরিকায় যায়। আমেরিকায় গিয়ে সে অত্যন্ত বুদ্ধিমত্তার সাথে তার এক বান্ধবীর (আমেরিকায় গিয়ে পরিচয় হয়) সহায়তায় *রিমি*কে ফেরত আনে। সাথে সাথে *রিমির বাবা*কে চ্যালেঞ্জ ছুঁড়ে দিয়ে আসে। চ্যালেঞ্জটি হল *রিমির বাবা* *রিমির* এক হাতের মধ্যে আসলে *দেব* *রিমি*কে ফেরত দিয়ে দেবে। এক পর্যায়ে তারা ধরা পড়ে যায়। পড়ে *দেব* *রিমি*কে উদ্ধার করতে পারলেও চ্যালেঞ্জে হেরে যাওয়াতে *রিমি*কে ফেরত দিয়ে যায়। *রিমির বাবা* নিজের ভুল বুঝতে পারে এবং আবারও *রিমি*কে নিয়ে ভারতে এসে *দেব*-এর কাছে মেয়েকে তুলে দেন

## অভিনয়ে

* *পাগলু* বা *দেব* চরিত্রে দেব
* *রিমি* চরিত্রে কোয়েল মল্লিক
* *রিমির বাবা* চরিত্রে রজতাভ দত্ত
* *রিমির মা* চরিত্রে লাবণী সরকার
এছাড়াও আরো অনেকে।

## সংগীত

এই চলচ্চিত্রের সংগীত পরিচালনা করেছেন জিৎ গাঙ্গুলী। এতে মোট ৬টি গান রয়েছে।

## আরও দেখুন

* পাগলু ২
* চ্যালেঞ্জ ২

## তথ্যসূত্র

## বহিঃসংযোগ
* 

বিষয়শ্রেণী:২০১১-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:রাজীব কুমার বিশ্বাস পরিচালিত চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:জুবিন গর্গ সুরারোপিত বাংলা চলচ্চিত্র
নগদ প্রবাহ বিবরণী

**নগদপ্রবাহ বিবরণী** এক প্রকার হিসাব প্রতিবেদন যাতে কোন ব্যবসায় প্রতিষ্ঠানে নগদ অর্থের অন্তর- ও বহির-প্রবাহ প্রদর্শন করা হয়ে থাকে। 

এটি আয় বিবরণী এবং উদ্বৃত্তপত্রের হিসাবে অর্থের আগমন ও বহির্গমন ও কীভাবে হয়েছে এবং প্রতিষ্ঠানে বর্তমানে তারল্যের অবস্থা প্রকাশ করে। একটি প্রতিষ্ঠান লাভজনক হলেও নগদ অর্থের অভাবে এর চলতি দেনা, আয়কর ও লভ্যাংশ প্রদান করতে সমর্থ নাও থাকতে পারে কিংবা লোকসানে পরিচালিত হওয়া সত্বেও তারল্যের প্রাচুর্য থাকতে পারে। অর্থের আগমন, বহির্গমন কিংবা চলতি দেনা নগদে পরিশোধ করার ক্ষমতা নির্ধারনের একমাত্র পদ্ধতি হল নগদ প্রবাহ বিবরণী। যৌথ মূলধনি ব্যবসা বা পাবলিক লিমিটেড কোম্পানিতে সাধারণত আন্তর্জাতিক হিসাবমান ৭ অনুযায়ী নগদ প্রবাহ বিবরণী প্রস্তুত করা হয়।

নগদ প্রবাহ বিবরণীর ব্যবহারকারীরা আরও বেশ কয়েকটি কারণে একে গুরুত্ব প্রদান করে থাকেন। যেমন:

* হিসাব ও ব্যবস্থাপনা শাখার অধিকারিকদের মজুরি ও চলতি দেনা পরিশোধের ব্যাপারে নিশ্চিত থাকতে হয়। এসকল দেনা প্রতিষ্ঠান নিকট ভবিষ্যতে পূরণ করতে পারবে কি না তা নগদ প্রবাহ বিবরণী থেকে জানা যায়।
* সম্ভাব্য ঋণ প্রদানকারী ও বকেয়া প্রদানকারীরা এই বিবরণী থেকে জানতে চেষ্টা করেন যে প্রতিষ্ঠানে পর্যাপ্ত তরল অর্থ মজুদ আছে কি না।
* সম্ভাব্য বিনিয়োগকারীরাও তাদের বিনিয়োগ সুরক্ষিত কি না তা জানতে নগদ প্রবাহ বিবরণীর আশ্রয় নিতে পারে।
* কর্মকর্তা এবং কর্মচারীদের বেতন প্রতিষ্ঠান সঠিক সময়ে পরিশোধ করতে পারবে কি না , এই বিবরণী থেকে তা স্পষ্ট বোঝা যায়।

## উদ্দেশ্য
উদ্বৃত্তপত্র একটি প্রতিষ্ঠানের সম্পদ ও দেনার একটি সমন্বিত চিত্র তুলে ধরে, অপরদিকে একটি নির্দিষ্ট সময়সীমার মধ্যে প্রতিষ্ঠান দৈনন্দিন লেনদেনে লাভজনক অবস্থানে রয়েছে কি না তার পরিচায়ক। উক্ত দুটি আর্থিক প্রতিবেদন বকেয়া ভিত্তিক হিসাববিজ্ঞানের একটি অংশ যার থেকে প্রতিষ্ঠানের অর্থনৈতীক কর্মকাণ্ডের অতীত ও ভবিষ্যৎ সম্পর্কে কিছুটা আঁচ করা গেলেও বর্তমান সক্ষতা খুব অল্পই ধারণা পাওয়া যায়। নগদ প্রবাহ বিবরণীতে শুধুমাত্র নগদ ও নগদ সমতুল্য সম্পদের আগমন ও বহির্গমন নির্দেশিত থাকে এবং নগদ লেনদেন হয়নি এমন লেনদেনসমূহ হিসাবের বাইরে থাকে। এতে প্রতিষ্ঠানের তারল্য ও চলতি সম্পদ ও চলতি দেনা প্রবাহের ধারণা পেতে সুবিধা হয়।

নগদ প্রবাহ বিবরণীর আরও কিছু উদ্দেশ্য হল:

* প্রতিষ্ঠানের তারল্য, স্বচ্ছলতা ও ভবিষ্যৎ তরল প্রবাহ সম্পর্কে ধারণা দেওয়া।
* ভবিষ্যতে প্রতিষ্ঠানের সম্পদে কিরূপ পরিবর্তন আসতে পারে তার ধারণা দেওয়া।
* বিভিন্ন প্রতিষ্ঠানের তারল্য পরিস্থিতি তুলনা করে প্রতিষ্ঠানের কার্যক্ষমতা ও সক্ষমতা নির্নয় করা।
* ভবিষ্যৎ নগদ বহির্গমনের সময় সম্পর্কে পূর্বানুমান করা।

## প্রস্তুতি পদ্ধতি
নগদ প্রবাহ বিবরনী প্রণয়নের জন্য ২টি পদ্ধতি বিদ্যমান। তা হলঃ

# প্রত্যক্ষ এবং 
# পরোক্ষ পদ্ধতি

## উপযোগিতা
নগদ প্রবাহ বিবরণী একটি উপযোগী আর্থিক বিশ্লেষণ। নগদ প্রবাহ বিবরণী থেকে আগের বছরের তুলনায় বর্তমান বছরে একটি বাণিজ্যিক প্রতিষ্ঠানের আর্থিক স্বাস্থ্য অনুধাবন করা যায়। কাগজে-কলমে বিক্রয় ও মুনাফা বৃদ্ধি পেলেও যদি  প্রতিষ্ঠানের নগদ প্রবাহ হ্রাস পায় তবে পরিচালনার অর্থ যোগান দেয়া কঠিন হয়ে পড়ে। কাঁচামাল ক্রয় ও শ্রমিকদের বেতন দেয়ার জন্য নগদ অর্থের ঘাটতি হলে উৎপাদন ও সরবরাহ বিঘ্নিত হয়ে পড়ে। তাই বিক্রয় এবং মুনাফা বৃদ্ধির সঙ্গে সঙ্গে নগদ প্রবাহ বৃদিধর ওপরও নজর রাখা উচিৎ।

## আরও দেখুন
* উদ্বৃত্তপত্র
* আয় বিবরণী
* ইকুইটি পরিবর্তন বিবরণী
* হিসাবনীতি ও ব্যক্ষামূলক টীকা

## তথ্যসূত্র

বিষয়শ্রেণী:আর্থিক প্রতিবেদন
বিষয়শ্রেণী:নগদ প্রবাহ বিবরণী
বিষয়শ্রেণী:হিসাববিজ্ঞান
বিষয়শ্রেণী:নগদ প্রবাহ
বিষয়শ্রেণী:আর্থিক বিবরণী
বিষয়শ্রেণী:হিসাববিজ্ঞান পরিভাষা
নিমতলা মহাশ্মশান

**নিমতলা মহাশ্মশান** হল কলকাতার বিডন স্ট্রিট এলাকায় অবস্থিত একটি শ্মশানঘাট। এটি হুগলি নদীর তীরে অবস্থিত। ১৮৯১ সালের ২৯ জুলাই ঈশ্বরচন্দ্র বিদ্যাসাগরের দাহকার্য এখানে সম্পন্ন হয়েছিল। রবীন্দ্রনাথ ঠাকুরকে এই শ্মশানঘাটে দাহ করা হয়েছিল। তার সমাধিমন্দির এই শ্মশানের পাশেই অবস্থিত। বিশিষ্ট সাহিত্যিক মানিক বন্দ্যোপাধ্যায়কেও এই শ্মশানে দাহ করা হয়।

নিমতলা মহাশ্মশান নির্মিত হয়েছিল ১৮২৭ সালে। ২০১০ সালে ভারত সরকার এই শ্মশানঘাটের উন্নয়নের জন্য ১৪ কোটি টাকার একটি প্রকল্প ঘোষণা করেন। এই প্রকল্পে শ্মশান ও শ্মশানঘাট সংলগ্ন রবীন্দ্রনাথের সমাধিমন্দিরটির সৌন্দর্যায়ন ঘটানো হয়।

## যেসব বিখ্যাত ব্যক্তিদের এই শ্মশানে দাহ করা হয়
* ঈশ্বরচন্দ্র বিদ্যাসাগর
* রবীন্দ্রনাথ ঠাকুর
* মানিক বন্দ্যোপাধ্যায়
* তারাশঙ্কর বন্দ্যোপাধ্যায়

## আরও দেখুন
* আনন্দময়ী কালীবাড়ি, নিমতলা
* কাশী মিত্র ঘাট শ্মশান

## তথ্যসূত্র

বিষয়শ্রেণী:কলকাতার শ্মশান
বিষয়শ্রেণী:কলকাতার সংস্কৃতি
বিষয়শ্রেণী:ভারতের শ্মশান
বিষয়শ্রেণী:ভারতে মৃত্যু
ওজেন পোতিয়ে

**ওজেন এদিন পোতিয়ে** () (১৮১৬ - ৮ নভেম্বর, ১৮৮৭) ছিলেন ফরাসি সমাজতান্ত্রিক বিপ্লবী, কবি এবং পরিবহন কর্মী। পতিয়ে ১৮৭১ সালের মার্চে প্যারিস মিউনিসিপ্যাল কাউন্সিল বা পারী কমিউনের সদস্য নির্বাচিত হয়েছিলেন। কমিউনের সময়ে তিনি আন্তর্জাতিক কবিতাটি লিখেছিলেন যেটি আন্তর্জাতিক শ্রমিক সংস্থার সঙ্গীত হিসেবে শেষের বছরগুলোতে (১৮৭১-১৮৭৬)ব্যবহৃত হয়েছে, এবং সেই সঙ্গীতটি এখন পর্যন্ত অধিকাংশ সমাজতান্ত্রিক ও বামপন্থী আন্তর্জাতিক রাজনৈতিক সংগঠনসমূহের দ্বারা ব্যবহৃত হয়ে আসছে।

## জন্ম
১৮১৬ সালে প্যারিসের এক গরিব পরিবারে জন্ম। সারা জীবন তিনি গরীবই ছিলেন, ধনী হবার দুঃস্বপ্ন তাড়িত হয়ে উচ্ছিষ্টভোজীদের পঙ্ক্তিতে গিয়ে দাঁড়াননি। প্যাকিং শ্রমিক হিসেবে এবং পরবর্তীকালে কাপড়ে নকশা এঁকে তিনি রুটি যোগাড় করতেন।

## বিপ্লবী জীবন
১৮৭১ সালে কমিউনে তিনি নির্বাচিত হয়েছিলেন ৩৬০০ ভোটের মধ্যে ৩৩৬২ ভোট পেয়ে। কমিউনের সকল কাজকর্মে তিনি অংশ নিয়েছিলেন। প্রায় ৯ বছর ইংল্যান্ডে ও আমেরিকায় প্রবাসজীবন কাটিয়ে তিনি স্বদেশে ফিরে আসেন ও ‘ওয়ার্কার্স পার্টি’তে যোগ দেন।

## কবিতা ও বিপ্লবী সাহিত্য
তাঁর কাব্যের প্রথম খণ্ড প্রকাশিত হয় ১৮৮৪ সালে ও দ্বিতীয় খণ্ড ১৮৮৭ সালে ‘বিপ্লবী সঙ্গীত’ নামে। ১৮৪০ সাল থেকে ফরাসীদের জীবনে যতো বড়ো বড়ো ঘটনা ঘটেছে সে সবের প্রতিধ্বনি উঠেছে তার তেজোদ্দীপ্ত সঙ্গীতে। যারা পশ্চাৎপদ ছিলো তাদের চেতনা জাগিয়ে তুলেছিলেন তিনি। আহ্বান জানিয়েছিলেন শ্রমিকদের ঐক্যবদ্ধ ও সংগঠিত হবার। তীব্র ভাষায় আক্রমণ করেছিলেন বুর্জোয়াদের ও ফরাসী সরকারকে।

## মৃত্যু
[থাম্ব|ডান|[সিমতিয়ের দু পের লাশেজ|পের লাশেজ কবরস্থানে ওজেন পতিয়ের সমাধি]]
ওজেন পতিয়ে প্যারিতে শেষ নিঃশ্বাস ত্যাগ করেন ১৮৮৭ সালের ৮ নভেম্বর। তাকে সমাহিত করা হয় শহীদ কমিউন যোদ্ধাদের সমাধিস্থলে। সমাধিস্থলের পথে তার শবযাত্রায় এক বিরাট জনতা লাল পতাকা হাতে অংশ নিয়েছিলো। জনতার হাত থেকে লাল পতাকা ছিনিয়ে নিতে পুলিশ বর্বর হামলা করেছিলো। সে বর্বরতার বিরুদ্ধে সবদিক থেকেই গর্জনধ্বনি উঠেছিলো- ‘পতিয়ে দীর্ঘজীবী হোক!’

লেনিন বলেছেন:

তিনি আরো বলেছেন:

‘আন্তর্জাতিক’ ছিলো এক দীর্ঘ কবিতা। তার অংশবিশেষ নিয়ে তৈরি করা হয় সঙ্গীত। সুর দিয়েছিলেন পিয়েরে দ্য গিটার। সারা দুনিয়ায় প্রায় সকল ভাষায় এই সঙ্গীত অনূদিত হয়েছে এবং গাওয়া হয় একই সুরে।

ভের্সেইলাইস কর্তৃক কমিউনার্ডদের রক্তাক্ত পরাজয়ের পনের বছর পরে, ওজেন পতিয়ে নিচের কবিতাটি তাদের বিপ্লবের উদ্দেশ্যে উৎসর্গ করেছিলেন।

## টীকা

## তথ্যসূত্র

## বহিঃসংযোগ

বিষয়শ্রেণী:১৮১৬-এ জন্ম
বিষয়শ্রেণী:১৮৮৭-এ মৃত্যু
বিষয়শ্রেণী:ফরাসি লেখক
বিষয়শ্রেণী:ফরাসি কবি
বিষয়শ্রেণী:প্যারিসের লেখক
বিষয়শ্রেণী:ফরাসি সমাজতন্ত্রী
বিষয়শ্রেণী:প্যারিস কমিউনের ব্যক্তিত্ব
বিষয়শ্রেণী:মার্ক্সবাদী লেখক
বিষয়শ্রেণী:আন্তর্জাতিক শ্রমিক সংস্থার সদস্য
আবদুর রব চৌধুরী

শহীদ **আবদুর রব চৌধুরী** (জন্ম: অজানা - মৃত্যু: ৫ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ আবদুর রব চৌধুরীর পৈতৃক বাড়ি নোয়াখালীর চাটখিল উপজেলার নোয়াখোলা গ্রামে। তিনি বিবাহিত ছিলেন। তার বাবার নাম আকরাম উদ্দিন চৌধুরী এবং মা আকরামজান বানু। তার স্ত্রীর নাম হোসনে আরা বেগম। তাঁদের তিন মেয়ে ও তিন ছেলে।

## কর্মজীবন
আবদুর রব চৌধুরী পাকিস্তান সেনাবাহিনীর ইএমই কোরে চাকরি করতেন। তার ইউনিটের অবস্থান ছিল সৈয়দপুর সেনানিবাসে। তার পদবি ছিল নায়েক। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পরে ২ নম্বর সেক্টরের রাজনগর সাবসেক্টর এলাকায় যুদ্ধ করেন।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ২১ নভেম্বর ফেনী জেলার বিলোনিয়ার বেশির ভাগ এলাকা মুক্ত হয়। আবদুর রব চৌধুরীসহ মুক্তিযোদ্ধারা অগ্রসর হন ফেনী অভিমুখে। তারা প্রথমে বিলোনিয়ার মুখ বরাবর বান্দুয়া-পাঠাননগরে অবস্থান নিয়ে ওই এলাকা ব্লক করেন। তাঁদের সঙ্গে মিত্রবাহিনীর জাঠ ও মারাঠা রেজিমেন্টের সেনারা ছিলেন। পাঠাননগর-বান্দুয়া ছিল সীমান্ত এলাকায় মিত্রবাহিনীর পরিকল্পনা ছিল সীমান্তে ট্যাংকসহ অন্যান্য ভারী সামরিক যানবাহনের সরব চলাচল ও সেনা সমাবেশের মাধ্যমে পাকিস্তান সেনাবাহিনীকে বিস্মিত করা। এতে করে তারা হকচকিত হয়ে পড়ে। মুক্তিযোদ্ধাদের সঙ্গে নিয়ে মিত্রবাহিনীর জাঠ রেজিমেন্টের সেনারা পশ্চিম সীমান্ত ও মারাঠা রেজিমেন্টের সেনারা পূর্ব সীমান্ত দিয়ে প্রবেশ করে। কিন্তু পাকিস্তান সেনাবাহিনী মিত্রবাহিনীর অবস্থান বুঝে ফেলে। তারা দ্রুতগতিতে ফেনীর উত্তরে বিলোনিয়ার মুখ বরাবর দ্বিতীয় প্রতিরক্ষা লাইন তৈরি করে। এ ছাড়া ছাগলনাইয়া-ফেনীর মাঝামাঝি ছিল পাকিস্তান সেনাবাহিনীর শক্ত আরেক প্রতিরক্ষা। বিভিন্ন স্থানে ছড়িয়ে ছিল পাকিস্তানি সেনাদের প্রতিরক্ষা অবস্থান। দুই পক্ষে গুলিবিনিময় এবং থেমে থেমে কয়েক দিন যুদ্ধ চলে। কখনো পাকিস্তানি সেনারা মুক্তিযোদ্ধা বা মিত্র বাহিনীর অবস্থানে ঝটিকা আক্রমণ চালায় আবার কখনো মুক্তিযোদ্ধা বা মিত্র বাহিনীর সেনারা। এরই ধারাবাহিকতায় ৪ ও ৫ ডিসেম্বর ওই এলাকায় তুমুল পাল্টাপাল্টি যুদ্ধ হয়। আবদুর রব চৌধুরী ছিলেন মুক্তিযোদ্ধাদের একটি উপদলের দলনেতা হিসেবে ৫ ডিসেম্বর সহযোদ্ধাদের নিয়ে পাকিস্তান সেনাবাহিনীর এক অবস্থানে আক্রমণ চালান। তখন সেখানে দুই পক্ষে তুমুল যুদ্ধ হয়। কয়েক ঘণ্টা ধরে যুদ্ধ চলে। যুদ্ধ চলাবস্থায় হঠাৎ আবদুর রব চৌধুরী গুলিবিদ্ধ হন। পাকিস্তান সেনাবাহিনীর ছোড়া একঝাঁক (ব্রাশফায়ার) গুলির পাঁচটি গুলি লাগে তার শরীরের বিভিন্ন স্থানে। আহত হয়েও আবদুর রব চৌধুরী দমে যাননি। প্রাথমিক চিকিৎসা নিয়ে যুদ্ধক্ষেত্রে থেকেই নেতৃত্ব দিতে থাকেন। সহযোদ্ধারা অণুরোধ করা সত্ত্বেও যুদ্ধক্ষেত্র ছেড়ে যাননি। কিন্তু একসময় অধিক রক্তক্ষরণে তিনি নেতিয়ে পড়েন। সহযোদ্ধারা তাকে দ্রুত পাঠিয়ে দেন চিকিৎসকের কাছে। কিন্তু পথেই নিভে যায় তার জীবনপ্রদীপ। আবদুর রব চৌধুরীকে সমাহিত করা হয় তার গ্রামের বাড়িতে। তার অন্তিম ইচ্ছা অনুযায়ী কয়েকজন সহযোদ্ধা মরদেহ গ্রামের বাড়িতে নিয়ে যান। সেখানে নেওয়ার পর তারা যথাযোগ্য মর্যাদায় মরদেহ সমাহিত করেন। 

## পুরস্কার ও সম্মাননা
* বীর বিক্রম

## তথ্যসূত্র

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:পঞ্চম জাতীয় সংসদ সদস্য
ইয়ালমার ব্রান্তিং

থাম্ব|স্টকহোমে ব্র্যান্টিংয়ের স্মৃতিস্তম্ভ
**কার্ল ইয়ালমার ব্রান্তিং** (; ) (২৩ নভেম্বর, ১৮৬০- ২৪ ফেব্রুয়ারি, ১৯২৫) ছিলেন একজন সুয়েডীয় রাজনীতিবিদ। তিনি ১৯০৭-১৯২৫ মেয়াদকালে সুয়েডীয় সামাজিক গণতান্ত্রিক দলের নেতা এবং তিন মেয়াদে (১৯২০, ১৯২১-১৯২৩ এবং ১৯২৪-১৯২৫) প্রধানমন্ত্রী ছিলেন। ব্রান্তিং যখন ১৯২০ সালের সুইডেনের সাধারণ নির্বাচনে ক্ষমতায় আসেন, তিনিই ছিলেন সুইডেনের প্রথম সামাজিক গণতান্ত্রিক প্রধানমন্ত্রী। ১৯২১ সালে ব্রান্তিক আন্তঃ-সংসদীয় ঐক্যের সাধারণ সচিব নরওয়েজীয় ক্রিস্তিয়ান লু লঁজের সাথে একত্রে শান্তিতে নোবেল পুরস্কার লাভ করেন।

## জীবনী
দ্বিতীয় আন্তর্জাতিকের অন্যতম সুবিধাবাদী পরিচালক। ১৮৮৭-১৯১৭ সালে ( মাঝে মাঝে ছেদসহ) পার্টির কেন্দ্রীয় মুখপত্র *Social-Demokraten* বা সমাজ গণতন্ত্র পত্রিকার সম্পাদক ছিলেন। ১৮৯৭-১৯২৫ সালে রাইখস্তাগের প্রতিনিধি। প্রথম সাম্রাজ্যবাদী বিশ্বযুদ্ধের সময় সোশ্যাল শভিনিস্ট। ১৯১৭ সালে নিলস এদেনের উদারনৈতিক সমাজতান্ত্রিক কোয়ালিশন সরকারে যোগ দেন, সোভিয়েত রাশিয়ার বিরুদ্ধে সামরিক হস্তক্ষেপ সমর্থন করেন।

## আরও দেখুন
* সুইডেনের সাধারণ নির্বাচন, ১৯২১

## তথ্যসূত্র

## বহিঃসংযোগ

* Nobel Committee information on 1921 Laureates .

বিষয়শ্রেণী:১৮৬০-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:ধর্মনিন্দা দোষী সাব্যস্ত মানুষ
বিষয়শ্রেণী:স্টকহোমের ব্যক্তি
বিষয়শ্রেণী:সুইডেনের প্রধানমন্ত্রী
বিষয়শ্রেণী:সুইডেনের অর্থমন্ত্রী
বিষয়শ্রেণী:সুইডেনের সমাজবাদী গণতন্ত্রী পার্টির নেতা
বিষয়শ্রেণী:শ্রম ও সমাজতান্ত্রিক আন্তর্জাতিক কার্যনির্বাহীর সদস্য
বিষয়শ্রেণী:সুইডেনের সংসদ সদস্য
বিষয়শ্রেণী:সুইডেনের গণতান্ত্রিক সক্রিয় কর্মী
বিষয়শ্রেণী:সুয়েডীয় লুথারান
বিষয়শ্রেণী:সুইডেনের পররাষ্ট্রমন্ত্রী
বিষয়শ্রেণী:সুয়েডীয় নোবেল বিজয়ী
বিষয়শ্রেণী:উপসালা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নোবেল শান্তি পুরস্কার বিজয়ী পুরুষ
বিষয়শ্রেণী:নোবেল শান্তি পুরস্কার বিজয়ী
টাইম-ডিভিশন লং-টার্ম ইভল্যুশন

**টাইম-ডিভিশন লং-টার্ম ইভোলিউশন** (**টিডি-এলটিই**), যা **লং-টার্ম ইভোলিউশন টাইম-ডিভিশন** (**এলটিই-টিডিডি**) নামেও পরিচিত, একটি ৪জি মোবাইল টেলিযোগাযোগ প্রযুক্তি, যেটি ২০০৭ সালে উদ্ভাবিত হয়। এর সহ-উদ্ভাবক প্রতিষ্ঠানসমূহ হলো ডাটাং টেলিকম, চায়না মোবাইল, হুওয়াই, জেডটিই, নকিয়া সমাধান এবং নেটওয়ার্ক, অ্যালকাটেল সাংহাই বেল, কোয়ালকম, এসটি-এরিকসন, লীডকোর। এটি ৩জিপিপি এলটিই এর একটি প্রকার, অন্যটি হলো ফ্রিকোয়েন্সি-ডিভিশন লং-টার্ম ইভোলিউশন (এফডি-এলটিই)।

## তথ্যসূত্র

## বহিঃসংযোগ

* Global TD-LTE Initiative Portal

বিষয়শ্রেণী:মোবাইল টেলিযোগাযোগ স্ট্যান্ডার্ড
বিষয়শ্রেণী:বহির্গামী স্ট্যান্ডার্ড
হটটিটি

alt=হটটিটি|থাম্ব|হটটিটি
**হটটিটি** (বৈজ্ঞানিক নাম: *Vanellus indicus*) বা **লাল-লতিকা হটটিটি** Charadriidae (কারাড্রিডি) গোত্র বা পরিবারের অন্তর্গত *[[Vanellus]]* (ভেনেলাস) গণের অন্তর্ভুক্ত এক প্রজাতির পানিকাটা পাখি। এর বিশেষ বৈশিষ্ট্যসম্পন্ন ডাকের কারণে নাম হয়েছে হটটিটি। ইংরেজিতে এই ডাকের অনুকরণে এর নাম রাখা হয়েছে *ডিড-হি-ডু-ইট* পাখি। পাখিটি বাংলাদেশ, ভারত ছাড়াও দক্ষিণ, পশ্চিম ও দক্ষিণ-পূর্ব এশিয়ার বিভিন্ন দেশে দেখা যায়। জলাধারের আশেপাশে জোড়ায় জোড়ায় অথবা ছোট দলে এদের প্রায়ই চরে বেড়াতে দেখা যায়। অবশ্য শীতকালে এরা বিশাল দল গঠন করে ঘুরে বেড়ায়। হটটিটির বৈজ্ঞানিক নামের অর্থ *ভারতীয় টিটি* (লাতিন: *vannus* = টিটি , *indicus* = ভারতীয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫২ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

হট্টিটি পাখির খাদ্য তালিকা:- ছোট মাছ, ঘাসের উপরে থাকা ছোট ছোট পোকামাকড় কীটপতঙ্গ, ছোট ব্যাঙ ও ব্যাঙাচি, এবং কেঁচো, এদের খাবার

## চিত্রশালা

Red wattled lapwing.jpg
Vanellus indicus -New Delhi-8.jpg
Red-wattled Lapwing I IMG 9198.jpg
Vanellus indicus eggs and chicks.jpg
Red wattled lapwing immature.jpg
9378 lapwing-flight-vee.jpg
Vanellus indicus aigneri MHNT.ZOO.2010.11.147.1.jpg |Ssp aigneri -Museum specimen - Karachi, Pakistan


## তথ্যসূত্র

## বহিঃসংযোগ

* Holotype for ''lankae''

বিষয়শ্রেণী:ভেনেলাস
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:পাকিস্তানের পাখি
বিষয়শ্রেণী:আফগানিস্তানের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:মালয়েশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:কম্বোডিয়ার পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:ইরানের পাখি
বিষয়শ্রেণী:চীনের পাখি
বিষয়শ্রেণী:ইরাকের পাখি
বিষয়শ্রেণী:কুয়েতের পাখি
বিষয়শ্রেণী:ইসরাইলের পাখি
বিষয়শ্রেণী:ওমানের পাখি
বিষয়শ্রেণী:কাতারের পাখি
বিষয়শ্রেণী:সৌদি আরবের পাখি
বিষয়শ্রেণী:সিরিয়ার পাখি
বিষয়শ্রেণী:তুরস্কের পাখি
বিষয়শ্রেণী:তুর্কমেনিস্তানের পাখি
বিষয়শ্রেণী:সংযুক্ত আরব আমিরাতের পাখি
বিষয়শ্রেণী:১৭৮৩-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
পিয়ের দে গেটার

**পিয়ের খ্রিষ্টান দে গেটার** () (৮ই অক্টোবর, ১৮৪৮ - ২৬শে সেপ্টেম্বর, ১৯৩২) ছিলেন একজন বেলজীয় সমাজতন্ত্রী, যিনি পরবর্তীকালে সাম্যবাদী হয়েছিলেন। তিনি ছিলেন সুরকার ও গীতিকার এবং আন্তর্জাতিকের সুর দেয়ার জন্য বিখ্যাত ছিলেন।

## জীবনী
দ্য গিটার বেলজিয়ামের জেন্টে জন্মেছিলেন। তার পিতামাতা ছিলেন মূলত ফ্রান্সের ফ্ল্যান্ডার্স অঞ্চলের অধিবাসী কিন্তু বেলজিয়ামের টেক্সটাইল কারখানায় কাজ করতে এসেছিলেন। যখন তার সাত বছর বয়স, পরিবারের ৫ সন্তানসহ, পিতামাতা ফ্রান্সে ফিরে আসেন এবং লিলিতে স্থায়ী হন। সেখানে তিনি সুতা তৈরিকারী হিসেবে কাজ শুরু করেন এবং শ্রমিকদের বিকেলবেলার ক্লাসে লেখাপড়া শেখেন। ষোল বছর বয়সে তিনি তিনি লিলি একাডেমিতে ভর্তি হন যেখানে ড্রয়িং ক্লাসে অংশ নেন যেটা তাকে কাঠখোদাই শিল্পী হিসেবে কাজ পেতে সহায়তা করে। এরপর তিনি সংগীত ক্লাসেও পড়াশোনা করেন এবং ফরাসী শ্রমিক দলের লিলি অঞ্চলের স্থানীয় নেতা গুস্তাভ দেলোরির সৃষ্ট শ্রমিকদের গায়কদল "La Lyre des Travailleurs"-এ যোগ দেন।

১৫ জুলাই ১৮৮৮ তারিখে গুস্তাভ দেলোরি তাকে কিছু গান লিখতে ও সুর দিতে অনুরোধ করেন। এই গানগুলোর ভিতরে ছিলো ইউজিন পতিয়ের লেখা ‘আন্তর্জাতিক’। সেটি ছিল এক দীর্ঘ কবিতা। তার অংশবিশেষ নিয়ে তৈরি করা হয় সংগীত। সারা দুনিয়ায় প্রায় সকল ভাষায় এই সংগীত অনূদিত হয়েছে এবং গাওয়া হয় একই সুরে।

## তথ্যসূত্র

## বহিঃসংযোগ
* Pierre's early life in Lille. Version blaming Delory for the copyright fraud.  (in French)
* Letter written by Adolphe to Pierre (very weak French) and text of the 1922 verdict. (in French)
* Maoist view of Pierre De Geyter (in Dutch)
* New York Times article on the suicide of his brother, still claiming Adolphe was the author.
* The International//Guardian, Australia, 1998

বিষয়শ্রেণী:১৮৪৮-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:ঘেন্টের ব্যক্তিত্ব
বিষয়শ্রেণী:বেলজীয় গীতরচয়িতা
বিষয়শ্রেণী:ফরাসি সুরকার
বিষয়শ্রেণী:ফরাসি মার্ক্সবাদী
বিষয়শ্রেণী:ফরাসি সমাজতন্ত্রী
শেকিন' স্টিভেন্স

**শেকিন’ স্টিভেন্স** (Shakin' Stevens) যিনি "শেকি" নামেও পরিচিত ১৯৪৮ সালে যুক্তরাজ্যের কার্ডিফ, ওয়েল্‌স্‌ এ জন্মগ্রহণ করেন। তিনি একজন প্লাটিনাম সেলিং আর্টিস্ট এবং আশির দশকে যুক্তরাজ্যের সবচেয়ে সফল একক শিল্পীদের মধ্যে একজন। ৬০ এর দশকে তিনি তার ক্যারিয়ার শুরু করেন। "বিকজ আই লাভ ইউ" গানটি তার অন্যতম একটি সেরা গান।

## অ্যালবাম
Shaky, The Epic Masters, Hits & More!, More

## তার কয়েকটি বিখ্যাত গান
Because I Love You
Cry Just A Little Bit

## বহিঃসংযোগ

* Official Site
* Shakin' Stevens biography from BBC Wales
* "Elvis!", the Musical - Musicians involved
* CBS Executive talking about Shakin'Stevens 1980 Australian Tour

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েলস রক গায়ক
বিষয়শ্রেণী:ওয়েলস পুরুষ গায়ক
বিষয়শ্রেণী:কার্ডিফ থেকে মানুষ
বিষয়শ্রেণী:এপিক রেকর্ডসের শিল্পী
জেড৮ জিএনডি ৫২৯৬

**জেড৮ জিএনডি ৫২৯৬** () ২০১৩ খ্রিষ্টাব্দের অক্টোবর মাসে আবিষ্কৃত একটি ছায়াপথ। পৃথিবী থেকে ৩০০০ কোটি আলোক বর্ষ দূরে অবস্থিত এই ছায়াপথ এখনো পর্যন্ত আবিষ্কৃত দূরতম এবং প্রাচীনতম বলে ঘোষণা করা হয়েছে।

## বর্ণনা

ছায়াপথ থেকে আগত আলোর সময়কাল হিসেব করতে গিয়ে দেখা গিয়েছে, যে আগত আলো ব্রহ্মান্ডের বর্তমান বয়সের মাত্র ৫ শতাংশ সময়কালে মহা বিস্ফোরণের ৭০ কোটি বছর পরের সময়কার। অর্থাৎ ১৩০০ কোটি বছর পূর্বে ঐ ছায়াপথ থেকে নির্গত আলো বর্তমানে পৃথিবীতে পৌঁছেছে। বর্তমান পৃথিবী থেকে এর দুরত্ব ৩০০০ কোটি আলোক বর্ষ। ছায়াপথটির বর্তমান লোহিত সরণ ৭.৫১। ছায়াপথটি প্রতি বছর ৩০০ সূর্যের সমান ভরের তারার জন্ম দিয়ে চলেছে।

## আবিষ্কার

স্টিভেন ফ্লিঙ্কেলস্টাইনের নেতৃত্বে ইউনিভার্সিটি অব টেক্সাস অ্যাট অস্টিনের একদল জ্যোতির্বিদ ন্যাশনাল অপ্টিকাল অ্যাষ্ট্রোনমি অবজারভেটরি ও ক্যালিফোর্নিয়া বিশ্ববিদ্যালয়ের জ্যোতির্বিদদের সহায়তায় হাবল স্পেস টেলিস্কোপ থেকে প্রাপ্ত চিত্র থেকে এই ছায়াপথের আবিষ্কার করেন। ২০১৩ খ্রিষ্টাব্দের ২৪শে অক্টোবর নেচার পত্রিকায় তাঁদের আবিষ্কার প্রকাশিত হয়।

## পাদটীকা



## তথ্যসূত্র

বিষয়শ্রেণী:ছায়াপথ
বিষয়শ্রেণী:২০১৩-এ আবিষ্কৃত মহাজাগতিক বস্তু
বিষয়শ্রেণী:সপ্তর্ষি (তারামণ্ডল)
বনশ্রী

**বনশ্রী** হচ্ছে একটি আবাসিক এলাকা। এটি রামপুরা থানার মধ্যে অবস্থিত। এই পুরো এলাকাটিকে *ইস্টার্ন হাউজিং লিঃ* নির্মাণ করেছে। "বনশ্রী" শব্দের অর্থ হচ্ছে "বন-এর সৌন্দর্য"।
## অবস্থান
এলাকাটি নির্মাণ হয়েছিল একান্তই আবাসিক এলাকা হিসাবে। এটি রামপুরার বাংলাদেশ টেলিভিশন সেন্টারের নিকটেই অবস্থিত। বনশ্রী আবাসিক এলাকার পাশেই রয়েছে জহুরুল ইসলাম সিটি (আফতাবনগর), শুধু মাত্র বনশ্রীর খাল এই দুটি এলাকাকে আলাদা করেছে। পুরো বনশ্রীতে নয়টি ব্লক রয়েছে। 

## ইতিহাস
বনশ্রী নির্মাণের আগে এটি ছিল শুধুমাত্র একটি বিল, যেখানে শীতকালে ধান চাষ করা হোত। কিন্তু কয়েক বছরের মধ্যেই কয়েক হাজার ঘর-বাড়ি নির্মিত হয়েছে। এখন হাতিরঝিল এই এলাকাকে গুলশান ও ধানমন্ডির সাথে যুক্ত করেছে। 

## সুযোগ-সুবিধা
এই এলাকার অধিকাংশ মানুষ ধনী ও মধ্যবিত্ত শ্রেণীভুক্ত। এখানে মসজিদ, মাদরাসা, স্কুল, ব্যাংক, এটি-এম বুথ, হাসপাতাল, রেষ্টুরেন্ট সহ উন্নত মানের বসবাসের জন্য যা দরকার সবই আছে।

### শিক্ষা প্রতিষ্ঠান
এই এলাকায় রয়েছে ঢাকার কয়েকটি উন্নতমানের স্কুলের শাখা ও আলিয়া এবং কওমি মাদরাসা রয়েছে। **উল্লেখ যোগ্যঃ-**

* আল-রাজী মডেল কলেজ 
* বনশ্রী আইডিয়াল স্কুল
* ন্যাশনাল আইডিয়াল স্কুল
* আল-আজহার ইন্টারন্যাশনাল স্কুল এন্ড কলেজ
* রাইটিয়াস ইন্টারন্যাশনাল স্কুল
* কর্ডোভা ইন্টারন্যাশনাল স্কুল এ্যান্ড কলেজ
* বনশ্রী মডেল স্কুল
* নিবরাস মাদরাসা
* আননাজাত আইডিয়াল মাদরাসা

### পরিবহন ব্যবস্থা
বনশ্রীতে অনেক যানবাহনের ব্যবস্থা রয়েছে। কয়েকটি বাস রয়েছে যেগুলো বনশ্রীর মানুষদের ঢাকা-শহরের বেশকিছু প্রধান জায়গায় যাওয়া একান্তই সহজ করে দেয়। যানবাহনগুলোর মধ্যে উল্লেখযোগ্য হলো- রবরব পরিবহন, আলিফ পরিবহন, অছিম পরিবহন, রাজধানী পরিবহন, স্বাধীন পরিবহন, আসমানী পরিবহন, রমজান পরিবহন ইত্যাদি।

## বনশ্রী কল্যাণ সমিতি
বর্তমানে পুরো বনশ্রীকে চালনা করে বনশ্রী কল্যাণ সমিতি, যা বনশ্রীতে বসবাসকারীদের সরাসরি ভোটে নির্বাচিত সদস্যদের দ্বারা গঠিত।

## বহিঃসংযোগ

## তথ্যসূত্র

বিষয়শ্রেণী:ঢাকা
বিষয়শ্রেণী:ঢাকা জেলা
বিষয়শ্রেণী:আবাসিক এলাকা
বিষয়শ্রেণী:ঢাকার পাড়া
প্রিন্সেপ ঘাট

**প্রিন্সেপ ঘাট** হল কলকাতায় হুগলি নদীর তীরে ব্রিটিশ যুগে নির্মিত একটি ঘাট। ঘাটটি মহামতি অশোকের শিলালিপির পাঠোদ্ধারকারী প্রাচ্যবিদ জেমস প্রিন্সেপের স্মৃতিতে নির্মিত হয়। এর প্যালাডিয়ান পোর্চটির নকশা করেন ডব্লিউ ফিজগেরাল্ড। ঘাটটি নির্মিত হয় ১৮৪১ সালে। বিদ্যাসাগর সেতু এই ঘাটের ঠিক পাশেই তৈরি হয়েছে।

প্রিন্সেপ ঘাটটি ফোর্ট উইলিয়াম দুর্গের ওয়াটার গেট ও সেন্ট জর্জেস গেটের মাঝে অবস্থিত। এটি ১৮৪১ সালে নির্মিত হয় এবং অ্যাংলো-ইন্ডিয়ান ইতিহাসবিদ জেমস প্রিন্সেপের নামে নামাঙ্কিত। ঘাটের মূল গ্রিকো-গথিক স্থাপত্যটি ২০০১ সালের নভেম্বর মাসে পশ্চিমবঙ্গ সরকারের পূর্ত মন্ত্রক সংস্কার করেছে। এটির রক্ষণাবেক্ষণও উক্ত মন্ত্রকই করে থাকে। প্রথম দিকে প্রিন্সেপ ঘাট ব্রিটিশদের সব যাত্রীবাহী জাহাজের যাত্রী ওঠানামার কাজে ব্যবহার করা হত।

প্রিন্সেপ ঘাট কলকাতার সচেয়ে পুরনো দর্শনীয় স্থানগুলির একটি। সপ্তাহান্তে অনেক মানুষ এখানে বেড়াতে আসেন। নদীর গা ঘেঁষে রাস্তায় খাবারের দোকান রয়েছে। ঘাটের কাছে চল্লিশ বছরের পুরনো আইসক্রিম ও ফাস্ট ফুড বিক্রির একটি কেন্দ্র আছে। এখানে অনেক মানুষ আসেন। তরুণদের মধ্যে এই কেন্দ্রটি বেশ জনপ্রিয়। এখান থেকে অনেকে নদীতে নৌকায় প্রমোদভ্রমণে যান। ২০১২ সালের ২৪ মে প্রিন্সেপ ঘাট থেকে বাজে কদমতলা ঘাট পর্যন্ত দুই কিলোমিটার পথে সৌন্দর্যায়িত নদীতীরের উদ্বোধন করা হয়েছে। এই অংশটি আলোকমালা, বাগান, প্রমোদপথ, ফোয়ারা দিয়ে সাজানো হয়েছে এবং এই অংশের ঘাটগুলির সংস্কার করা হয়েছে।

বলিউডে নির্মিত পরিণীতা ছবির একটি গানের শ্যুটিং প্রিন্সেপ ঘাটে হয়েছে।

প্রিন্সেপ ঘাটের পাশেই পূর্ব রেলের অধীনস্থ কলকাতা চক্ররেলের একটি স্টেশন আছে। স্টেশনটির নামও "প্রিন্সেপ ঘাট"। এই স্টেশনের কোড পিপিজিটি।

ঘাটের নিকটবর্তী ম্যান-অ-ওয়ার জেটিটি কলকাতা বন্দর কর্তৃপক্ষের মালিকানাধীন। এটি দ্বিতীয় বিশ্বযুদ্ধে কলকাতা বন্দরের গৃহীত ভূমিকার স্মৃতি বহন করছে। জেটিটি এখন মূলত ভারতীয় নৌবাহিনী ব্যবহার করে। এটির রক্ষণাবেক্ষণ করা হয়।

## পাদটীকা

## বহিঃসংযোগ

বিষয়শ্রেণী:কলকাতার ভবন ও স্থাপনা
বিষয়শ্রেণী:পশ্চিমবঙ্গের স্মারকস্থল
বিষয়শ্রেণী:কলকাতার ইতিহাস
বিষয়শ্রেণী:কলকাতার ঘাট
বিষয়শ্রেণী:কলকাতার স্মৃতিস্তম্ভ ও স্মারক
বিষয়শ্রেণী:১৮৪১-এ ব্রিটিশ ভারতে প্রতিষ্ঠিত
উত্তুরে খুন্তেহাঁস

থাম্ব|''Spatula clypeata''

**উত্তুরে খুন্তেহাঁস** (বৈজ্ঞানিক নাম: *Anas clypeata*) বা **পান্তামুখি হাঁস** Anatidae (অ্যানাটিডি) গোত্র বা পরিবারের অন্তর্গত *[[Anas]]* (অ্যানাস) গণের অন্তর্ভুক্ত এক প্রজাতির হাঁস। চওড়া বিশেষ আকৃতির ঠোট দেখে খুব সহজে এদের শনাক্ত করা যায়। পাখিটি অ্যান্টার্কটিকা ছাড়া সারা বিশ্বের সব মহাদেশে দেখা যায়। ইউরোপের উত্তরাঞ্চল, এশিয়া ও উত্তর আমেরিকার অধিকাংশ অঞ্চল জুড়ে এরা প্রজনন করে। এছাড়া শীতকালে ইউরোপের দক্ষিণাঞ্চল, আফ্রিকা, দক্ষিণ এশিয়া, দক্ষিণ-পূর্ব এশিয়া, মধ্য আমেরিকা ও দক্ষিণ আমেরিকার উত্তরাঞ্চলে এরা পরিযায়ী হিসেবে আসে। অস্ট্রেলিয়ায় এরা অনিয়মিত। উত্তুরে খুন্তেহাঁসের বৈজ্ঞানিক নামের অর্থ *বর্মধারী হাঁস* (লাতিন: *anas* = হাঁস, *clypeatus* = বর্মধারী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

## তথ্যসূত্র

## বহিঃসংযোগ

* উত্তুরে খুন্তেহাঁস বিষয়ক আরও তথ্য, Cornell Lab of Ornithology
* উত্তুরে খুন্তেহাঁস, USGS Patuxent Bird Identification InfoCenter
* Massachusetts Breeding Bird Atlas
* 
* উত্তুরে খুন্তেহাঁস, the Birds of India.

বিষয়শ্রেণী:অ্যানাস
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:পাকিস্তানের পাখি
বিষয়শ্রেণী:মালদ্বীপের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:মালয়েশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:কম্বোডিয়ার পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:ফিলিপাইনের পাখি
বিষয়শ্রেণী:চীনের পাখি
বিষয়শ্রেণী:হাঁস
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:ডোমিনিকান প্রজাতন্ত্রের পাখি
বিষয়শ্রেণী:হাইতির পাখি
বাংলাদেশ বিজ্ঞান ও প্রযুক্তি ইনস্টিটিউট

**বাংলাদেশ বিজ্ঞান ও প্রযুক্তি ইনস্টিটিউট** বাংলাদেশের একটি প্রকৌশল শিক্ষাপ্রতিষ্ঠান। এটি বিশ্ববিদ্যালয় পর্যায়ের একটি প্রতিষ্ঠান, যা ঢাকা জেলায় অবস্থিত। প্রতিষ্ঠানটি বাংলাদেশের জাতীয় বিশ্ববিদ্যালয়ের অধিভুক্ত। এই ইনস্টিটিউটটি বিএসসি প্রকৌশল কোর্সের পাশাপাশি ডিপ্লোমা কোর্সও প্রদান করে থাকে ।

## ইতিহাস
১৯৯৯ সালে ঢাকার কাকরাইলে প্রকৌঃ এস কে বনিক কর্তৃক প্রতিষ্ঠানটি প্রতিষ্ঠা করা হয়। এই প্রতিষ্ঠানটি একটি পরিচালনা কমিটি দ্বারা নিয়ন্ত্রিত হয়। কমিটিতে একজন অধ্যক্ষ থাকেন, যিনি বিজ্ঞান ও প্রকৌশল অনুষদের প্রধান, ব্যবসায় শিক্ষা অনুষদের প্রধান। কমিটি জাতীয় বিশ্ববিদ্যালয়ের বিধি ও বিধানগুলির মধ্যে থেকে প্রতিষ্ঠানটি পরিচালনা করে থাকে। 

## জাতীয় বিশ্ববিদ্যালয়ের অধীনে প্রোগ্রাম এবং কোর্স
*কম্পিউটার বিজ্ঞান ও প্রকৌশল (সিএসই) এ  এম.এস.সি
*ব্যবসায় প্রশাসনে মাস্টার্স (এমবিএ)
*কম্পিউটার বিজ্ঞান ও প্রকৌশল (সিএসই) এ বি.এসসি (অনার্স)
*ইলেক্ট্রনিক্স ও যোগাযোগ প্রকৌশল (ইসিই) এ বি.এসসি (অনার্স)
*ব্যবসায় প্রশাসনে স্নাতক (বিবিএ)

## বাংলাদেশ কারিগরি শিক্ষা বোর্ডের অধীনে অন্যান্য কোর্স

*কম্পিউটার প্রযুক্তিতে ডিপ্লোমা
* বৈদ্যুতিক প্রযুক্তিতে ডিপ্লোমা
*ইলেকট্রনিক্স প্রযুক্তিতে  ডিপ্লোমা
*এইচএসসি ব্যবসায় ব্যবস্থাপনা (বিএম)

## হোস্টেল
বর্তমানে এই ইনস্টিটিউটে মেয়েদের জন্য একটি পৃথক হোস্টেল রয়েছে।

## তথ্যসূত্র

বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয়
অ্যাডভান্সড ওয়্যারলেস সার্ভিসেস

**অ্যাডভান্সড ওয়্যারলেস সার্ভিসেস** বা **এডাব্লউএস-১** () হচ্ছে ইউএমটিএস ব্যান্ড IV বা ইউএমটিএস ১৭০০ (তবে ইউএমটিএস ১৭০০/২১০০ নয়) যা একটি তারহীন টেলিযোগাযোগ স্পেক্ট্রাম ব্যান্ড যেটি মোবাইল ভয়েস, ডাটা সার্ভিস, ভিডিও এবং মেসেজিংয়ের জন্য ব্যবহৃত হয়। এটি মার্কিন যুক্তরাষ্ট্র, কানাডা, মেক্সিকো এবং চিলিতে ব্যবহৃত হয়। এটি পূর্বের মাল্টিপয়েন্ট মাল্টিচ্যানেল ডিস্ট্রিবিউশন সার্ভিসের কিছু স্পেক্ট্রামকে প্রতিস্থাপন করেছে। এটি দুই খণ্ডে মাইক্রোওয়েভ তরঙ্গ ব্যবহার করে : আপলিঙ্কে ১৭১০ থেকে ১৭৫৫ মেগাহার্জ এবং ডাউনলিঙ্কে ২১১০ থেকে ২১৫৫ মেগাহার্জ।

## অপারেটর
### কানাডা
* ইস্টলিঙ্ক — হ্যালিফ্যাক্সে ফেব্রুয়ারি, ২০১৩
* উইন্ড মোবাইল — টরোন্টোতে ১৬ই ডিসেম্বর, ২০০৯
* মোবিলিসিটি — টরোন্টোতে ১৫ই মে, ২০১০
* ভিডিওট্রন মোবাইল — মন্ট্রিয়ল এবং কুইবেক শহরে ৯ই সেপ্টেম্বর, ২০১০
* রজার্স ওয়্যারলেস এলটিই - জুলাই ২০১১
* বেল মোবিলিটি এলটিই - নভেম্বর, ২০১১
* টেলাস মোবিলিটি এলটিই - ফেব্রুয়ারি, ২০১২
* সাস্কটেল এলটিই - জানুয়ারি, ২০১৩

### কলম্বিয়া
* TIGO ETB — ডিসেম্বর ২০১৩-তে বোগোতা, মেদেয়িন, বারানকিইয়া, কালী, পেরেরা, Manizales, আর্মেনিয়া
* মোভিস্টার — ডিসেম্বর ২০১৩-তে বোগোতা, মেদেয়িন, বারানকিইয়া, কালী, পেরেরা, Bucaramanga, কার্টাগেনা

### মার্কিন যুক্তরাষ্ট্র
* টি-মোবাইল ইউএসএ — নিউ ইয়র্ক সিটিতে ১লা মে, ২০০৮
* বিগ রিভার ব্রডব্যান্ড
* আই ওয়্যারলেস
* সিনসিনাটি বেল
* মোসাইক টেলিকম
* ক্রিকেট ওয়্যারলেস
* মেট্রোপিসিএস - লাস ভেগাসে ৩১শে মার্চ, ২০০৮
* ভেরিজোন ওয়্যারলেস - ২০১৩-তে নিউ ইয়র্ক সিটি মধ্যে শুরু পড়া

### চিলি
* ভিটিআর গ্লোবালকম — মে ২০১২
* নেক্সটেল চিলি — এপ্রিল ২০১২
### মেক্সিকো
* নেক্সটেল মেক্সিকো - সেপ্টেম্বর ২০১২
* টেলসেল - নভেম্বর ২০১২

### পেরু
* Nextel Perú
* Movistar Perú

## তথ্যসূত্র

## বহিঃসংযোগ
* FCC: Advanced Wireless Services 
* PhoneScoop's Visual Guide to AWS
* Wind Mobile – FAQ on phone compatibility
* GSM Arena: AWS equipment list

বিষয়শ্রেণী:মোবাইল প্রযুক্তি
সিএসবি নিউজ

**সিএসবি নিউজ** (পূর্ণরূপ **ক্রোনাস স্যাটেলাইট ব্রডকাস্ট নিউজ**) ছিল বাংলাদেশের সংবাদ বিষয়ক প্রথম চ্যানেল। এই চ্যানেলটির মালিক ছিল ফোকাস মাল্টিমিডিয়া কোম্পানী। সিএসবি নিউজ পরীক্ষামূলকভাবে ২৪শে মার্চ ২০০৭ সালে সম্প্রচার শুরু করে এবং বাণিজ্যিকভাবে একই বছরের ৯ এপ্রিল সম্প্রচারে আসে।

২০০৭ সালের ৬ই সেপ্টেম্বর, বিটিআরসি তৎকালীন সরকারের বিরুদ্ধে টকশো, সংবাদ প্রচারের অভিযোগ তুলে চ্যানেলটি বন্ধ করে দেয়।

## ইতিহাস
সিএসবি নিউজ ছিল সালাউদ্দিন কাদের চৌধুরীর মালিকানাধীন একটি টিভি চ্যানেল৷ এটি ২০০৬ সালে প্রতিষ্ঠা হয়। ২০০৭ সালের ৬ সেপ্টেম্বর  তত্ত্বাবধায়ক সরকারের সময়  সিএসবির সংবাদ ও বিনোদনমূলক সব ধরনের অনুষ্ঠানের সম্প্রচারে অনাপত্তি বাতিল করে তথ্য মন্ত্রণালয় চিঠি দেয় এবং বাংলাদেশ টেলিযোগাযোগ নিয়ন্ত্রণ কমিশনও দুটি চিঠি দেয়।  ২০০৮ সালে সরকারি দুই সংস্থার তিনটি চিঠির বৈধতা চ্যালেঞ্জ করে  রিট করেন প্রতিষ্ঠানটির ব্যবস্থাপনা পরিচালক ফজলুল কাদের চৌধুরী ফাইয়াজ। প্রাথমিক শুনানি নিয়ে ২০০৯ সালের ৯ ফেব্রুয়ারি হাইকোর্ট রুল দিলেও কোনো শুনানি না হওয়ায় চ্যানেলটির সম্প্রচার কার্যক্রম বন্ধ থাকে।

২৩ সেপ্টেম্বর ২০২৪ সালে সম্প্রচার বাতিল করে ২০০৭ সালে তৎকালীন সরকারের দেওয়া চিঠির কার্যকারিতা স্থগিত করে হাইকোর্ট। প্রতিষ্ঠানটির ব্যবস্থাপনা পরিচালক  ফজলুল কাদের চৌধুরী ফাইয়াজের আবেদনের প্রেক্ষিতে বিচারপতি মো. কামরুল হোসেন মোল্লা ও বিচারপতি কাজী জিনাত হকের সমন্বয়ে গঠিত হাইকোর্ট বেঞ্চ এ বিষয়ে আদেশ জারি করেন। ফলে চ্যানেলটির সম্প্রচারে বাধা উঠে যায়।

## তথ্যসূত্র

## বহিঃসংযোগ

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের বিলুপ্ত টেলিভিশন চ্যানেল
বিষয়শ্রেণী:২৪-ঘন্টা টেলিভিশন সংবাদ চ্যানেল
উদ্বৃত্তপত্র

**উদ্বৃত্তপত্র** বা **ব্যালেন্স শিট** হল আর্থিক প্রতিবেদন একটি অংশ যা একটি নির্দিষ্ট মেয়াদে ব্যবসার সম্পদ ও দায়ের অবস্থা টাকার অঙ্কে তুলে ধরে। এক মালিকানাধীন ব্যবসা, অংশীদারি ব্যবসা কিংবা যৌথ মূলধনি (পাবলিক লিমিটেড) সব ধরনের ব্যবসার সম্পদ, দায়, দেনা ও মালিকানা ইকুইটি এই উদ্বৃত্তপত্রে দেখানো হয়। উদ্বৃত্তপত্রকে অনেক সময় ব্যবসার অর্থনৈতিক চিত্র বলা হয়। একটি আদর্শ উর্বৃত্তপত্রের সাধারণত তিনটি অংশ থাকে সম্পদ, দায় এবং মালিকানা ইকুইটি।

প্রথমে ব্যবসার প্রধান সম্পদগুলোকে স্থায়ী এবং চলতি এই দুই শ্রেণিতে বিভক্ত করে সম্পদ অংশে রাখা হয়। স্থায়ী সম্পদের মধ্যে রয়েছে দালান-কোঠা, মূলধনি যন্ত্রপাতি, যানবাহন ইত্যাদি এবং চলতি সম্পদের মধ্যে রয়েছে তরল সম্পদ, নগদ অর্থ, মজুদ পণ্য ও পাওনা। সম্পদের পরে চলতি ও স্থায়ী দেনা সম্পদের পরে দেনার অংশে সাজানো হয়। সব শেষে মালিকানা বা ইকুইটি যোগ করা হয়। উদ্বৃত্তপত্রে মোট সম্পদের পরিমাণ দেনা ও ইকুইটির যোগফলের সমান হতে হয়।
## প্রস্তুতকরন

উদ্বৃত্তপত্রের সাধারণত কয়েকটি অংশ থাকে। এগুলো হল- সম্পদ, দেনা ও ইকুইটি।
### সম্পদ
সাধারণত দুই ধরনের সম্পদ উদ্বৃত্তপত্রে চিহ্নিত করা হয় এগুলো হল চলতি সম্পদ ও স্থায়ী সম্পদ। চলতি সম্পদের মধ্যে রয়েছে
* নগদ ও নগদ সমতুল্য
* পাওনা
* অগ্রিম পরিশোধ
অপরদিকে স্থায়ী সম্পদের মধ্যে রয়েছে
* সম্পত্তি, অবকাঠামো ও মূলধনই যন্ত্রপাতি
* বিনিয়োগ, দালানকোঠা
* অস্পৃশ্য সম্পদ (ব্যবসায় সুনাম)
* জীবিত সম্পদ
### দায় ও ইকুইটি

সল্পমেয়াদি চলতি দায়:
* পাওনাদার/ব্যবসায়িক ঋণ
* প্রদেয় বিল
* বকেয়া খরচ
* ব্যাংক জমাতিরিক্ত

দীর্ঘমেয়াদি দায়:
* ব্যাংক ঋণ/বন্ধকি ঋণ
* মূলধন(সমাপনী উদ্বৃত্ত)

## তথ্যসূত্র

## বহিঃসংযোগ

বিষয়শ্রেণী:আর্থিক প্রতিবেদন
বিষয়শ্রেণী:হিসাববিজ্ঞান
বিষয়শ্রেণী:স্থিতিপত্র
বিষয়শ্রেণী:হিসাববিজ্ঞান পরিভাষা
ভামতী

**ভামতী** হল অদ্বৈত বেদান্তের একটি উপশাখা। এই উপশাখার নামটি আদি শঙ্করের লেখা ব্রহ্মসূত্র ভাষ্যের উপর বাচস্পতি মিশ্রের টীকার নাম থেকে উদ্ভূত।

মৈথিলি লোককথা থেকে জানা যায়, ভামতী হল বাচস্পতি মিশ্রের স্ত্রীর নাম। বাচস্পতি মিশ্র যখন এই টীকাটি রচনা করছিলেন, তখন তার স্ত্রী কোনো দাবি না রেখেই নিরন্তর তার সেবা করেছিলেন। বাচস্পতি মিশ্র এতই ব্যস্ত ছিলেন যে, ভুলেই গেছিলেন তার স্ত্রী আছে। টীকা রচনার কাজ শেষ করার পর তিনি ভামতীকে জিজ্ঞাসা করেন, "তুমি কে?" ভামতী উত্তর দেন, "আমি আপনার স্ত্রী।" বাচস্পতি মিশ্র নিজের স্ত্রীকে কতটা অবহেলা করেছেন দেখে দুঃখিত হন। তাই তিনি তার টীকাটি নিজের স্ত্রীর নামে নামাঙ্কিত করেন।

বাচস্পতি মিশ্র শঙ্করের চিন্তাধারার সঙ্গে মণ্ডন মিশ্রের মতের মিলন ঘটাতে চেয়েছিলেন। ভামতী শাখাটি তাত্ত্বিক মতবাদের উপর প্রতিষ্ঠিত। এই মতে জীব হল অবিদ্যার উৎস।

## পাদটীকা

### ই-সূত্র

## বহিঃসংযোগ
* Brahmasutra Bhashya, with Bhamati of Vachaspati Misra, Kalpataru of Amalananda and Parimala of Appaya Dikshita

বিষয়শ্রেণী:অদ্বৈত বেদান্ত
ম্যালকম আর্থার স্মিথ

**ম্যালকম আর্থার স্মিথ** () (১৮৭৫, নিউ ম্যাল্ডেন, সারে - ১৯৫৮, অ্যাস্কট) ছিলেন একজন উভচর-সরীসৃপবিদ এবং চিকিৎসক যিনি মালয় উপদ্বীপে কর্মরত ছিলেন।

## প্রথম কাল
শৈশবে তিনি উভচর ও সরীসৃপের উপর আগ্রহী ছিলেন। ১৮৯৮ সালে লন্ডন থেকে চিকিৎসা বিজ্ঞান ও শৈল্যবিদ্যায় শিক্ষা গ্রহণ শেষে তিনি তৎকালীন শ্যাম রাজ্যের ব্যাংককে ব্রিটিশ দূতাবাসের চিকিৎসক হিসেবে নিয়োগ পেয়ে সেখানে চলে আসেন।

## কাজ
তিনি শ্যামের রাজকীয় আদালত এবং রাজ-পরিবারের চিকিৎসক হিসেবেও নিয়োগ লাভ করেন। উভচর এবং সরীসৃপ পর্যবেক্ষণের ফলে প্রাপ্ত ফলাফল তিনি প্রকাশ করেন। তিনি লন্ডন জাদুঘরে তার শিক্ষা সম্পূর্ণ করার জন্য ১৯২৫ সালে ব্যাংকক ত্যাগ করেন।

## প্রকাশনা
* ১৯২৬, *সামুদ্রিক-সাপের মনোগ্রাফ*
* ১৯৪৭, "শ্যামের আদালতের একজন চিকিৎসক"
* ১৯৩১- ১৯৪৩, *[[দি ফনা অফ ব্রিটিশ ইন্ডিয়া, ইনক্লুডিং সিলন এন্ড বার্মা]]*; সরীসৃপ ও উভচর বিষয়ক ৩ খন্ড। 
* ১৯৫১, *ব্রিটেনের উভচর ও সরীসৃপ*

## তথ্যসূত্র

## বহিঃসংযোগ
* জীবনী

বিষয়শ্রেণী:১৮৭৫-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:ব্রিটিশ উভচর ও সরীসৃপবিদ
বিষয়শ্রেণী:ইংরেজ প্রকৃতিবিদ
কুন্দন লাল সায়গল

**কুন্দন লাল সায়গল** (১১ এপ্রিল ১৯০৪ – ১৮ জানুয়ারি ১৯৪৭; সংক্ষেপে **কে. এল. সায়গল** নামে পরিচিত) একজন ভারতীয় অভিনেতা যাকে হিন্দি সিনেমা শিল্পের প্রথম সুপারস্টার হিসেবে বিবেচনা করা হয়। তার সময়ে সিনেমা শিল্পের কেন্দ্র ছিল কলকাতায়, যা বর্তমানে মুম্বইতে স্থান্তান্তরিত হয়েছে।

## প্রথম জীবন
সায়গলের জন্ম জম্মু-তে। দশ বছর বয়স থেকেই রামলীলা-য় অংশ নিতেন, সীতা-র চরিত্রে গাইতেন, অভিনয় তো করতেনই। গায়ক-তারকা হওয়ার লক্ষণ তখন থেকেই। তাকে নিয়ে চমৎকার একটি বই লিখেছেন প্রাণ নেভিল: কে এল সায়গল/ দ্য ডেফিনিটিভ বায়োগ্রাফি (পেঙ্গুইন বুকস, ২৯৯.০০)। কোনও ধরাবাঁধা তালিম ছাড়াই গত শতকে তিরিশের দশকের মাঝামাঝি থেকে অসম্ভব জনপ্রিয় গায়ক, এবং একই সঙ্গে নায়ক হয়ে ওঠেন সায়গল। ৩৬টি ছবিতে অভিনয়, রেকর্ড-করা গান ১৮৫টি।

## তথ্যসূত্র

## বহিঃসংযোগ

* 

বিষয়শ্রেণী:১৯০৪-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:ভারতীয় অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় নেপথ্য গায়ক
বিষয়শ্রেণী:কাশ্মীরি ব্যক্তি
বিষয়শ্রেণী:জম্মু (শহর) থেকে মানুষ
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় গজল গায়ক
বিষয়শ্রেণী:ভজন সঙ্গীতশিল্পী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:জম্মু ও কাশ্মীরের অভিনেতা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:পাঞ্জাবি হিন্দু
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতে অ্যালকোহলজনিত মৃত্যু
অপিস্টোকোমিডি

**অপিস্টোকোমিডি** (Opisthocomidae) **অপিস্টোকোমিফর্মিস** (Opisthocomiformes) বর্গের অন্তর্গত একটিমাত্র গোত্র। এ গোত্রের একমাত্র সদস্য প্রজাতি হচ্ছে হোয়াটজিন (*Opisthocomus hoazin*)। এর আবাস দক্ষিণ আমেরিকার আমাজন অববাহিকা ও ওরিনোকো ব-দ্বীপ অঞ্চলে। এ বর্গের সদস্যদের বেশ কয়েকটি জীবাশ্ম পাওয়া গেছে, তার মধ্যে একটি পাওয়া গেছে আফ্রিকায়।

হোয়াটজিন পাখিটি সর্বপ্রথম বর্ণিত হয় ১৭৭৬ সালে। মথুরার সাথে আকৃতিগত সাদৃশ্য থাকায় পক্ষীবিদরা প্রথমে একে গ্যালিফর্মিস বর্গের অধিভুক্ত করেছিল। পরবর্তীতে দেখা যায় যে, এ পাখিটি নানান দিক দিয়ে সাধারণ গ্যালিফর্মদের থেকে আলাদা। যেমন- এদের শাবকদের ডানার সংযোগে দু'টি করে নখ থাকে এবং বয়স বাড়ার সাথে সাথে এ নখ খসে পড়ে। এছাড়া এদের খাদ্য হজম করার প্রক্রিয়া পৃথিবীর অন্য যেকোন পাখির থেকে আলাদা।

## তথ্যসূত্র


বিষয়শ্রেণী:পাখি পরিবার
বিষয়শ্রেণী:কোলুবিফর্মিস
বিষয়শ্রেণী:কুকুলিফর্মিস
বিষয়শ্রেণী:আমাজন বেসিনের পাখি
বিষয়শ্রেণী:মারাজো দ্বীপের পাখি
বিষয়শ্রেণী:ব্রাজিলের পাখি
বিষয়শ্রেণী:ভেনিজুয়েলার পাখি
বিষয়শ্রেণী:কলম্বিয়ার পাখি
বিষয়শ্রেণী:ইকুয়েডরের পাখি
বিষয়শ্রেণী:পেরুর পাখি
বিষয়শ্রেণী:বলিভিয়ার পাখি
বিষয়শ্রেণী:গায়ানার পাখি
বিষয়শ্রেণী:ফরাসি গায়ানার পাখি
বিষয়শ্রেণী:সুরিনামের পাখি
বিষয়শ্রেণী:দক্ষিণ আমেরিকার পাখি
বিষয়শ্রেণী:তৃণভোজী প্রাণী
বিষয়শ্রেণী:তৃণভোজী
বিষয়শ্রেণী:তৃণভোজী মেরুদণ্ডী
নওশাদ

**নওশাদ আলী** (, ; ২৫ ডিসেম্বর, ১৯১৯ – ৫ মে, ২০০৬) ছিলেন একজন প্রখ্যাত ভারতীয় সঙ্গীতজ্ঞ। তিনি বলিউড চলচ্চিত্র জগতের অন্যতম জনপ্রিয় সঙ্গীত পরিচালক এবং শাস্ত্রীয় সঙ্গীতকে চলচ্চিত্রে সার্থকভাবে ব্যবহারের মাধ্যমে জনপ্রিয় করার জন্য বিশেষভাবে পরিচিত ছিলেন।

একজন স্বাধীন সঙ্গীত পরিচালক হিসেবে তার প্রথম চলচ্চিত্র "প্রেম নগর" ১৯৪০ সালে মুক্তি পায়। সঙ্গীত পরিচালক হিসেবে তার প্রথম সফল চলচ্চিত্র ছিলো ১৯৪৪ সালে মুক্তি পাওয়া "রতন" ছবিটি, যা একাধারে ৩৫ সিলভার জুবিলী, ১২ গোল্ডেন জুবিলী এবং ৩ ডায়মন্ড জুবিলী হিট হয়েছিলো। চলচ্চিত্র অসাধারণ অবদানের জন্য নওশাদ ১৯৮২ সালে দাদাসাহেব ফালকে পুরস্কার এবং ১৯৯২ সালে পদ্মভূষণ লাভ করেন।

## তথ্যসূত্র

## আরও দেখুন
* রাজ কাপুর
* ভারতীয় শাস্ত্রীয় সংগীত
* দাদাসাহেব ফালকে পুরস্কার

## বহিঃসংযোগ
* 
* Khayyam remembers Naushad
* Naushad: Composer of the century by Raju Bharatan
* Glowing tribute to Naushad: the Hindu 
* Pandit Jasraj on Naushad 
* Biography at upperstall.com 
* 
* Fan Site of Naushad
* Naushad's book Aathwan Sur
* Read a ghazal by Naushad
* Naushad's Letterhead

বিষয়শ্রেণী:১৯১৯-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় মুসলিম
বিষয়শ্রেণী:দাদাসাহেব ফালকে পুরস্কার বিজয়ী
বিষয়শ্রেণী:হিন্দি চলচ্চিত্র স্কোর রচয়িতা
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:লখনউয়ের সঙ্গীতজ্ঞ
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:শিল্পকলায় পদ্মভূষণ প্রাপক
সাশা গ্রে

**মারিনা অ্যান হ্যান্টজিস** (জন্ম ১৯৮৮), ছদ্মনাম **সাশা গ্রে**, একজন মার্কিন অভিনেত্রী, মডেল, লেখিকা, সঙ্গীতজ্ঞ এবং সাবেক পর্নোগ্রাফিক চলচ্চিত্র অভিনেত্রী। পর্নোগ্রাফিক চলচ্চিত্র শিল্পের মাধ্যমে অভিনয় জীবন শুরু করার পর ২০০৭ থেকে ২০১০ সালের মধ্যে তিনি এভিএন পুরস্কারসহ বহু সম্মাননা অর্জন করেছেন। ২০২৩ সালে তাকে এভিএন হল অফ ফেম এবং এক্সআরসিও হল অফ ফেমে অন্তর্ভুক্ত করা হয়।

২০০৯ সালে স্টিভেন সোডারবার্গের চলচ্চিত্র *দ্য গার্লফ্রেন্ড এক্সপেরিয়েন্স*-এ মুখ্য চরিত্রে অভিনয়ের মধ্য দিয়ে তার পূর্ণদৈর্ঘ্য চলচ্চিত্রে আত্মপ্রকাশের পর গ্রে বেশ কয়েকটি স্বাধীন চলচ্চিত্রে অভিনয় করেছেন, যার মধ্যে রয়েছে *ওপেন উইন্ডোজ*, কানাডীয় ব্ল্যাক কমেডি হরর চলচ্চিত্র *স্ম্যাশ কাট* এবং হরর চলচ্চিত্র *উড ইউ রাদার*। ২০১১ সালে তিনি এইচবিওর কমেডি-ড্রামা ধারাবাহিক *অনটরাজ*-এ অভিনয় করেছেন।

গ্রে একটি শিল্প সঙ্গীত দল আটেলিসিন-এর সহ-প্রতিষ্ঠাতা, গায়িকা এবং লেখিকা ছিলেন। তিনি *দ্য জুলিয়েট সোসাইটি* উপন্যাসের লেখিকা। এছাড়াও তিনি কয়েকটি চলচ্চিত্র ও মিউজিক ভিডিও রচনা, পরিচালনা ও সহ-প্রযোজনা করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন সঙ্গীতজ্ঞ
বিষয়শ্রেণী:২১শ শতাব্দীর মার্কিন নারী সঙ্গীতজ্ঞ
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:মার্কিন ডিজে
বিষয়শ্রেণী:নারী ডিজে
বিষয়শ্রেণী:মার্কিন পরীক্ষামূলক সঙ্গীতজ্ঞ
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:মার্কিন নারী মডেল
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:ইংরেজ পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন শিল্পজাত সঙ্গীতজ্ঞ
বিষয়শ্রেণী:মার্কিন লেখিকা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:উভকামী পর্নোগ্রাফি চলচ্চিত্র অভিনেত্রী
বিষয়শ্রেণী:উত্তরাধুনিক নারীবাদী
বিষয়শ্রেণী:অস্তিত্ববাদী
বিষয়শ্রেণী:এলজিবিটিকিউ প্রাপ্তবয়স্ক মডেল
বিষয়শ্রেণী:এলজিবিটিকিউ মডেল
বিষয়শ্রেণী:পেন্টহাউস পেটস্
বিষয়শ্রেণী:ক্যালিফোর্নিয়ার পর্নোগ্রাফিক চলচ্চিত্র অভিনেত্রী
বিষয়শ্রেণী:গ্রিক বংশোদ্ভূত অভিনেত্রী
বিষয়শ্রেণী:পোলীয় পর্নোগ্রাফিক চলচ্চিত্র অভিনেত্রী
বিষয়শ্রেণী:আইরিশ পর্নোগ্রাফিক চলচ্চিত্র অভিনেত্রী
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:ক্যালিফোর্নিয়ার নারী মডেল
বিষয়শ্রেণী:ক্যালিফোর্নিয়ার লেখক
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:টুইচ স্ট্রিমার
বিষয়শ্রেণী:নারীবাদী সঙ্গীতজ্ঞ
বিষয়শ্রেণী:মার্কিন গায়িকা
বিষয়শ্রেণী:মার্কিন নারী গিটারবাদক
বিষয়শ্রেণী:মার্কিন ভিডিও গেম অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
বিষয়শ্রেণী:যৌন-ইতিবাচক নারীবাদী
বিষয়শ্রেণী:ক্যালিফোর্নিয়ার ইউটিউবার
বিষয়শ্রেণী:মার্কিন এলজিবিটিকিউ সঙ্গীতজ্ঞ
বিষয়শ্রেণী:মার্কিন নারী ড্রামার
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন পিয়ানোবাদক
রাইলি স্টিল

**রাইলি স্টিল** (জন্ম: ২৬ আগস্ট, ১৯৮৭) একজন মার্কিন পর্নোগ্রাফিক অভিনেত্রী।

স্টিল মার্কিন যুক্তরাষ্ট্রের ক্যালিফোর্নিয়ার এস্কনডিডোতে বড় হয়েছেন। পর্নোগ্রাফি শিল্পে যোগ দেয়ার আগে তিনি স্টারবাকস এ একটি গলফ কোর্স স্ন্যাক বারে কাজ করতেন।

## তথ্যসূত্র

## বহিঃসংযোগ

* 
* 
* 
* 
* 
* Riley Steele interview for Piranha 3-D @ *[[TheGATE.ca]]*
* Riley Steele interview about Piranha 3-D @ Mediasearch

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ক্যালিফোর্নিয়ার পর্নোগ্রাফিক চলচ্চিত্র অভিনেত্রী
বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
বিষয়শ্রেণী:সান ডিয়েগোর অভিনেত্রী
দোহার

thumb|দোহার পৌরসভার মহল্লা জিওকোড ম্যাপ

**দোহার** ভারতের একটি লোকগানের দল; যাদের মূলকেন্দ্র কলকাতায়। কেবল ভারতের পশ্চিমবঙ্গেই নয়, বাংলাদেশেও এই দলটির বেশ জনপ্রিয়তা রয়েছে।

## নামকরণ
এই গানের দলের নামকরণ করেন দলের সদস্যদের বিশ্ববিদ্যালয়ের শিক্ষক অভীক মজুমদার। যেহেতু দলের সদস্যরা সবাই একত্রে গান করে, আবার কেউই লোকসঙ্গীতের আদত শিল্পী না, সেহেতু তিনি দোহার নামটাই যথোপযুক্ত মনে করেছেন।

## পথচলা
১৯৯৯ সালে একটি গানের অনুষ্ঠান আয়োজনের মধ্য দিয়ে দোহার পথচলা শুরু করে। পরবর্তীতে সুপ্রভাত নামক একটি গানের অনুষ্ঠান থেকে তাদের ডাক আসে। সেখানে পারফর্ম করার পর ডাক পড়ে ক্যাসেট কোম্পানীতে। হাছন রাজা, শাহ্ আব্দুল করিম, শীতালং শাহ সহ বিভিন্ন বাউলের মোট ন'টা গান নিয়ে ২০০১ সালে প্রকাশিত হয় দোহারের প্রথম অ্যালবাম "বন্ধুর দেশে।"
alt=Team DOHAR - a group of folk musicians|থাম্ব|দল '''দোহার''' - লোকসংগীতশিল্পীদের একটি দল

## দলের সদস্য
* কালিকাপ্রসাদ ভট্টাচার্য
* রাজীব
* মৃগনাভি
* ঋত্বিক
* নিরঞ্জন
* সত্যজিৎ
* অমিত
* সৌম্য

## প্রকাশিত অ্যালবাম
* বন্ধুর দেশে (প্রকাশ- ২০০১)
* বাংলার গান শিকড়ের টান (প্রকাশ- ২০০২)
* রূপসাগরে (প্রকাশ- ২০০৪)
* বাংলা (প্রকাশ- ২০০৬)
* লোকগান ২০০৭
* মাটিস্বর (প্রকাশ- ২০০৯)
* মাটির কেল্লা - ভিডিও অ্যালবাম (প্রকাশ- ২০১১) 
* সহস্র দোতারা (প্রকাশ- ২০১২) [বাংলাদেশ থেকে প্রকাশিত]

## তথ্যসূত্র

## বহিঃসংযোগ
* দোহারের নিজস্ব ওয়েবসাইট

বিষয়শ্রেণী:দোহার
বিষয়শ্রেণী:বাংলা ব্যান্ড
বিষয়শ্রেণী:লোক সংগীত
বিষয়শ্রেণী:লোকগান
বিষয়শ্রেণী:অঞ্চল ভিত্তিক সঙ্গীত
বিষয়শ্রেণী:১৯৯৯-এ ভারতে প্রতিষ্ঠিত
সেবাস্তিয়ান ভেটেল

**সেবাস্তিয়ান ভেটেল** () (জন্ম:৩রা জুলাই, ১৯৮৭) একজন জার্মান ফর্মুলা ওয়ান রেসিং ড্রাইভার। তিনি বর্তমানে ব্রিটিশ রেসিং দল এস্টন মার্টিন(Aston Martin)-এর হয়ে গাড়ি চালান। তিনি ২০১০ সাল থেকে ২০১৩ সাল পর্যন্ত ফর্মুলা ওয়ান চ্যাম্পিয়ান। তিনি ফর্মুলা-১ এর সর্বকনিষ্ঠ বিশ্বজয়ী। এছাড়াও তিনি তৃতীয় সর্বোচ্চ রেস জয়ী() এবং পোডিয়াম অর্জনকারী() এবং চতুর্থ সর্বোচ্চ পোল অধিকারী()।

ভেটেল তার ফর্মুলা-১ কর্মজীবন শুরু করেন  সালে BMW Sauber এর টেস্ট ড্রাইভার হিসেবে, রেস বহির্ভূত আবির্ভাব ঘটে  সালে।

## তথ্যসূত্র

## বহিঃসংযোগ
* 
* 
* Profile&nbsp;– from Formula 1 official website
* Profile&nbsp;– from BBC F1
* Profile&nbsp;– from ESPN
* Vettel's career details
* Vettel's helmet designs

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লরিয়াস বিশ্ব ক্রীড়া পুরস্কার বিজয়ী
লা রোশেল

**লা রোশেল** (; ) ফ্রান্সের পশ্চিমাঞ্চলের একটি শহর এবং আটলান্টিক মহাসাগরের বিস্কে উপসাগরীয় এলাকায় অবস্থিত একটি সমুদ্রবন্দর। এই শহরটি ফ্রান্সের শারঁত-মারিতিম বিভাগের রাজধানী।

## তথ্যসূত্র

## বহিঃসংযোগ

* শহর কর্তৃপক্ষের ওয়েব সাইট
* লা রোশেল নিয়ে একটি ওয়েব পৃষ্ঠা 
* লা রোশেল-এর শীতকালের চিত্র
* লা রোশেল-এর ইতিহাস সংক্রান্ত একটি রচনা

বিষয়শ্রেণী:ডুবোজাহাজের ঘাঁটি
বিষয়শ্রেণী:প্রাচীরবেষ্টিত শহর
বিষয়শ্রেণী:ফ্রান্সের শহর
বিষয়শ্রেণী:১০ম শতাব্দীতে প্রতিষ্ঠিত জনবহুল স্থান
শারঁত-মারিতিম

**শারঁত-মারিতিম** (; ) ফ্রান্সের দক্ষিণ-পশ্চিম উপকূলীয় অঞ্চলের একটি প্রশাসনিক বিভাগ যার নামকরণ শারঁত নদীর নামানুসারে করা হয়েছে।

## ইতিহাস
১৭৯০ সালে ফরাসি বিপ্লবের সময় ৪ মার্চ তারিখে গঠিত ফ্রান্সের ৮৩ টি প্রশাসনিক বিভাগের একটি হচ্ছে শারঁত-মারিতিম যা পূর্বে সেন্টোগ ও এ্যাউনিস্‌ অঞ্চলের অংশ ছিলো। ১৯৪১ সালের ৪ সেপ্টেম্বর এটি শারঁত-মারিতিম নামে পরিচিত হয়।

## ভূগোল
পোয়াতু-শারঁত প্রশাসনিক অঞ্চলের একটি অংশ শারঁত-মারিতিম; যা এই অঞ্চলের দ্বিতীয় বৃহত্তম এবং সর্বাধিক ঘনবসতিপূর্ণ এলাকা। বিভাগটির আয়তন ৬৮৬৪ বর্গ কি.মি. এবং অধিবাসীর সংখ্যা ২০০৬ সালের গণনা অনুসারে ৫৯৮ ৯১৫ জন।

## জলবায়ু
বার্ষিক ৯০০ মি.মি. অপেক্ষা কম বৃষ্টিপাত হওয়ার ফলে এই অঞ্চলের জলবায়ু নাতিশীতোঞ্চ এবং রৌদ্রজ্জ্বল। এখানকার গড় তাপমাত্রার পরিমাণ গ্রীষ্মকালে ৩৮° সে. (১০০° ফা.) থেকে শীতকালে −৫° স. (২৩° ফা.)-এর শধ্যে ওঠা নামা করে।

## তথ্যসূত্র

## বহিঃসংযোগ
*  শারঁত-মারিতিম-এর ওয়েব সাইট
* শারঁত-মারিতিম-এর অফিসিয়াল ট্যুরিজম গাইড
*  শারঁত-মারিতিম-এর অফিসিয়াল ট্যুরিজম গাইড 
*  শারঁত-মারিতিম সংবাদ

বিষয়শ্রেণী:১৭৯০-এ ফ্রান্সে প্রতিষ্ঠিত
বিষয়শ্রেণী:শারঁত-মারিতিম
বিষয়শ্রেণী:ফ্রান্সের বিভাগ